User:Loylakia

Τα σημαντικότερα γεγονότα του βίου της είναι: Η Δήμητρα Αθανασίου Δάρδα γεννήθηκε και μεγάλωσε στις Αχαρνές Αττικής, στην σκιά της Πάρνηθας που τόσο αγαπάει. Η καταγωγή της είναι από το χωριό Βλάστη της Κοζάνης, ενώ η μητέρα της γεννήθηκε στα Οινόφυτα Βοιωτίας. Έχει μια αδελφή την Μυρσίνη. Είναι μέλος της ΕΣΗΕΑ. Μόλις ολοκλήρωσε το σχολείο παρακολούθησε μαθήματα δημοσιογραφίας κάνοντας τα πρώτα της ρεπορτάζ για την ιστορική τοπική εφημερίδα Ανατολικής Αττικής «Αχαρναϊκά Νέα». Με την βοήθεια της βραβευμένης φωτογράφου Μαριλένας Κατσίνη εργάστηκε στη συνέχεια (1988-1990) στο περιοδικό «ΕΝΑ» κάνοντας ελεύθερο και καλλιτεχνικό ρεπορτάζ παράλληλα με την τηλεοπτική εκπομπή «Μύθοι και πραγματικότητα» στο New Channel.

Το 1990 ξεκίνησε συνεργασία με την εφημερίδα «Ελεύθερο Τύπο» στο καλλιτεχνικό ρεπορτάζ, έπειτα στο Πολιτιστικό και το τηλεοπτικό διατηρώντας (μέχρι και το 2003) μια χιουμοριστική στήλη με όλα τα νέα της Αθηναϊκής νύχτας με τον τίτλο «Νυχτερίδα». Πέντε χρόνια μετά εργάστηκε στην πρωινή εκπομπή «Μεταξύ μας» με παρουσιάστριες την Ελντα Πανοπούλου και την Σοφία Βόσσου ως υπεύθυνη καλεσμένων και το 1996 πήρε μεταγραφή για τον Αντ1 και τον «Πρωινό Καφέ» με παρουσιάστρια την Ελένη Μενεγάκη ενώ την ίδια εποχή άρχισε την συνεργασία της με τα έντυπα της IMACO (Down Town). Για λίγες σεζόν, εργάστηκε και στις καλοκαιρινές ενημερωτικές εκπομπές του ΑΝΤ1 «Καλημέρα με τον ΑΝΤ1» με παρουσιαστές τον Νίκο Μάνεση κι αργότερα τον Γιάννη Παπαδόπουλο.

Το 2003 παραιτήθηκε από την ψυχαγωγία κι εργάστηκε στην εκπομπή της ΕΡΤ-3 «Η ζωή είναι ωραία» με την Εύα Αντωνοπούλου, ενώ έναν χρόνο μετά συνεργάστηκε για μια τριετία με το Star channel. Ακολούθησε μια τρίχρονη συνεργασία με την Σεμίνα Διγενή στον Alpha και την ΕΡΤ (Κοίτα τι έκανες, Κοίτα τι έγινε, Κους Κους, Top stories ). To 2009 επέστρεψε για μια σεζόν στον ΑΝΤ1 για τον «Πρωινό Καφέ» με τον Νίκο Μουτσινά και την Κατερίνα Ζαρίφη και την Βίκυ Καγιά. Το 2010 πήρε μεταγραφή στο Alter στις εκπομπές των Φαίη Σκορδά, Νανάς Παλαιτσάκη και Σταματίνας Τσιμιτσιλή ενώ παράλληλα εργάστηκε πάντα από τη θέση της επιμέλειας καλεσμένων σε βραδινά show τηλεοπτικών σταθμών («Από στόμα σε στόμα», Τηλεμαραθώνιους, «Chart Show: Your Countdown» κ.α).

Για μια σεζόν συνεργάστηκε με την Σοφία Αλιμπέρτη στην Κύπρο στο κανάλι ΡΙΚ και το περιοδικό «Life&Style».

Το 2014 έκανε ρεπορτάζ και συνεντεύξεις για το site του ΑΝΤ1 «Fthis», ενω το 2016 και για 2 χρόνια είχε την επιμέλεια των καλεσμένων (2017-2019) στην εκπομπή της Κατερίνας Λάσπα «Real TaLK» στην NOVA, ενώ παράλληλα έγραφε στην εφημερίδα «Espresso» και το πολιτιστικό περιοδικό της «Δημοκρατίας». (2014-2020).

Το 2020 ανέλαβε το κομμάτι των καλεσμένων στην καθημερινή εκπομπή «φλ-ΕΡΤ» στην ΕΡΤ με την Νάντια Κοντογεώργη.

Έχει δανείσει τη φωνή της σε ραδιοφωνικά διαφημιστικά ενω συνεργάστηκε με τον ραδιοφωνικό σταθμό «Lady» του «Kiss Fm» παρουσιάζοντας καθημερινά μεσημεριανή δίωρη χιουμοριστική εκπομπή.